laion/Wikipedia-Exotic huggingface dataset:
Love to Love You Baby

Love to Love You Baby (בעברית: אוהבת לאהוב אותך מותק) הוא אלבום האולפן השני של הזמרת האמריקאית דונה סאמר. האלבום יצא לאור ב-27 באוגוסט 1975, על ידי חברות התקליטים קזבלנקה רקורדס ואואזיס רקורדס. מתוך האלבום יצא הסינגל "Love to Love You Baby". האלבום הגיע למקום ה-11 במצעד הבילבורד 200. האלבום כולו הופק על ידי פיט בלוט, בדומה לאלבום הבכורה של סאמר, Lady of the Night (1974). בנובמבר 1975, הוציאה סאמר את השיר "Love to Love You Baby" כסינגל הראשון מתוך האלבום וכשיר הנושא מתוכו. השיר זכה להצלחה רבה והגיע למקום השני במצעד הבילבורד הוט 100. איגוד תעשיית ההקלטות האמריקאי (RIAA) העניק לאלבום את תואר הפלטינה על מכירות של למעלה ממיליון עותקים במדינה. מידע על האלבום Love to Love You Baby באתר MusicBrainz מידע על האלבום Love to Love You Baby באתר AllMusic האלבום Love to Love You Baby באתר Discogs האלבום Love to Love You Baby באתר ספוטיפיי האלבום Love to Love You Baby באתר Yandex.Music (ברוסית) Donna Summer - Love To Love You Baby, Discogs (באנגלית) Donna Summer - Love To Love You Baby, Discogs (באנגלית) Donna Summer Chart History, Billboard Donna Summer - Lady Of The Night, Discogs (באנגלית) AllMusic | Record Reviews, Streaming Songs, Genres & Bands, AllMusic (באנגלית) Gold & Platinum, RIAA (באנגלית) "British album certifications – Donna Summer – Love to Love You Baby". British Phonographic Industry. Select albums in the Format field. Select Gold in the Certification field. Type Love to Love You Baby in the "Search BPI Awards" field and then press Enter. Gold/Platinum, Music Canada (באנגלית) (ארכיון) InfoDisc : Les Certifications Officielles des Formats Longs ((33 T. / CD / Albums / Téléchargements depuis 1973, infodisc.fr
A Love Trilogy

A Love Trilogy (בעברית: טרילוגיית אהבה) הוא אלבום האולפן השלישי של הזמרת האמריקאית דונה סאמר. האלבום יצא לאור ב-5 במרץ 1976, על ידי חברות התקליטים קזבלנקה רקורדס ואואזיס רקורדס. מתוך האלבום יצאו שני הסינגלים: "Could It Be Magic" ו-"Try Me, I Know We Can Make It". האלבום הגיע למקום ה-21 במצעד הבילבורד 200. האלבום כולו הופק על ידי ג'ורג'ו מורודר ופיט בלוט, בדומה לאלבום הבכורה של סאמר, Lady of the Night (1974) ובדומה לאלבומה השני, Love to Love You Baby (1975). בינואר 1976, הוציאה סאמר את השיר "Could It Be Magic" כסינגל הראשון מתוך האלבום. השיר זכה להצלחה נאה והגיע אל המקום ה-52 במצעד הבילבורד הוט 100. איגוד תעשיית ההקלטות האמריקאי (RIAA) העניק לאלבום את תואר הזהב על מכירות של למעלה מחצי מיליון עותקים במדינה. מידע על האלבום A Love Trilogy באתר MusicBrainz מידע על האלבום A Love Trilogy באתר AllMusic האלבום A Love Trilogy באתר Discogs האלבום A Love Trilogy באתר ספוטיפיי האלבום A Love Trilogy באתר Yandex.Music (ברוסית) Donna Summer - A Love Trilogy, Discogs (באנגלית) Donna Summer - Could It Be Magic, Discogs (באנגלית) Donna Summer - Try Me, I Know We Can Make It, Discogs (באנגלית) Donna Summer Chart History, Billboard Donna Summer - Lady Of The Night, Discogs (באנגלית) Donna Summer - Love To Love You Baby, Discogs (באנגלית) AllMusic | Record Reviews, Streaming Songs, Genres & Bands, AllMusic (באנגלית) Gold & Platinum, RIAA (באנגלית) Gold & Platinum, RIAA (באנגלית) "British album certifications – Donna Summer – A Love Trilogy". British Phonographic Industry. Select albums in the Format field. Select Gold in the Certification field. Type A Love Trilogy in the "Search BPI Awards" field and then press Enter. InfoDisc : Les Certifications Officielles des Formats Longs ((33 T. / CD / Albums / Téléchargements depuis 1973, infodisc.fr InfoDisc : Les Ventes Réelles des Albums depuis 1968, web.archive.org, ‏2008-11-13
בעזרת הג'אם

בעזרת הג'אם הוא שמו של אלבומם הרביעי של להקת ההיפ הופ הישראלית הדג נחש. האלבום יצא במרץ 2006 על ידי חברות התקליטים הד ארצי ולבנטיני בהפקתו המוזיקלית של יוסי פיין, שהפיק גם את אלבומם הקודם, "חומר מקומי". האלבום הוקלט ביערות קליפורניה באולפן המפורסם "In The Pocket". באלבום בולט הגיוון בסגנון המוזיקלי שמאפיין את הדג נחש, וכן גיוון בשירה כאשר תפקיד הסולן (וכן, כתיבת הטקסטים) מתחלק בין שאנן סטריט לגיא מר ושלומי אלון. בהקלטות נוספות שנערכו בתל אביב הוקלטו שירים נוספים לאלבום, בין היתר עם הראפרים מוקי, שחר סוויסה וסגול 59, אך שירים אלה לא נכללו באלבום הסופי. האלבום זכה בפרס אלבום השנה בטקס העמ"י של ערוץ 24, ולמעמד של אלבום זהב, על מכירת 20,000 עותקים. האלבום בעזרת הג'אם באתר Discogs בעזרת הג'אם במומה מרב יודילוביץ', תפסו אמריקה, באתר ynet, 7 בפברואר 2006 אמיר עמרמי, מגמגמים, באתר נענע 10, 4 באפריל 2006 עינב שיף‏, לא פראיירים: על הופעת הדג נחש בהאנגר 11, באתר וואלה, 7 בינואר 2011
מפרץ נורת' סטאר

מפרץ נורת' סטאר (באנגלית: North Star Bay; בדנית: North Star Bugt; מילולית: מפרץ כוכב הצפון), המכונה גם נמל תולה (באנגלית: Thule Harbor) ומפרץ וולסטנהולם (באנגלית: Wolstenholme Bay) הוא מפרץ ליד שפכו של פיורד וולסטנהולם בגרינלנד. לחוף המפרץ נמצא בסיס האוויר תולה. במפרץ ישנם שני איים גדולים, האי סונדרס והאי וולסטנהולם. המצר שמדרום למפרץ, בין האי סונדרס לבין גרינלנד, הוא מפרצון בילוט. לחוף המפרץ מצויים היישובים האינואיטים הנטושים, נארסארסוק ופיטופיק. בשנת 1849 הפליגה הספינה "נורת' סטאר" ("כוכב הצפון") בפיקודו של קפטן ג'יימס סונדרס לאזור הקוטב הצפוני במטרה לחיפש ולהביא אספקה לסרן ג'יימס קלארק רוס, שהפליג בשנת 1848 בניסיון לאתר את מקום הימצאה של משלחתו של סר ג'ון פרנקלין. כשלא מצא את פרנקלין או רוס, משימתו של סונדרס הייתה להפקיד מצבורי אספקה לאורך אתרים בחוף הארקטי הקנדי ולחזור לאנגליה לפני תחילת החורף. עם זאת, התקדמות הספינה של ג'יימס סונדרס צפונה הופרעה על ידי קרח ים במפרץ מלוויל והספינה נלכדה על ידי קרח מול חופי צפון גרינלנד במפרץ (שכיום נקרא על שם הספינה). הספינה נשארה לכודה במפרץ כל אותו חורף. במהלך חורף 1849–1850 מיפה סונדרס את האזור, יחד עם ציוותו. המפרץ היה אתר תאונה גרעינית במהלך המלחמה הקרה בה מפציץ B-52 שהוביל ארבע פצצות תרמו-גרעניות התרסק, והפיץ חומר מזוהם באזור. מדיה וקבצים בנושא מפרץ נורת' סטאר בוויקישיתוף תצלומי מפרץ נורת' סטאר באתר נאס"א תצלום לוויין של אזור מפרץ נורת' סטאר תחזית מזג אוויר עדכנית עבור מפרץ נורת' סטאר תחזית גאות ושפל עבור מפרץ נורת' סטאר מידע גאוגרפי, והיסטורי תיאור מסעו של סונדרס
מאפיית עבאדי

מאפיית עבאדי בע"מ היא חברת מזון ישראלית, שהחלה את דרכה כמאפייה ומוצר הדגל שלה הוא כעכים מלוחים, המכונים גם "עוגיות עבאדי". המאפייה החלה כמאפייה ביתית קטנה של משפחת עבאדי בחלב שבסוריה, שהוקמה ב-1838, וייצרו בה בעיקר עוגיות מלוחות, שהפכו לפופולריות בקרב התושבים באזור. בשנת 1928 עלתה המשפחה לארץ ישראל, וזמן קצר לאחר מכן פתח אליהו עבאדי מאפייה בבית המשפחה. בשנת 1949 הקים יוסף עבאדי, בנו של אליהו, יחד עם אשתו שמחה, מאפייה קטנה באזור שוק מחנה יהודה בירושלים, שהפכה בהמשך לדוכן קבוע. בשנת 1962 החלה משפחת עבאדי לשתף פעולה עם מאפיית אנג'ל, על מנת להרחיב את היקף הייצור. בשנת 1976 עברה המאפייה לאזור התעשייה עטרות בירושלים. לאורך השנים חתמה החברה על מספר הסכמי שיתוף פעולה עם רשתות, כמו רשת המרכולים שופרסל, קפה רג'ואן וחברת התה ויסוצקי. בשנות ה-90 רשמה החברה עלייה במכירות, והחלה להיות מוכרת יותר ברמה הארצית. בשנים אלו הצטרף גם לעסק בנו של יוסף, יורם עבאדי, שמונה למנכ"ל החברה. בהמשך הוחלף יורם עבאדי על ידי אבנר זקן כמנכ"ל החברה. על לוגו החברה מתנוסס דיוקנו של מייסד המאפייה בשוק מחנה יהודה, יוסף עבאדי, שנפטר בשנת 2011. העוגיות המלוחות של החברה נמכרות כיום בכמה מדינות ברחבי העולם, בין היתר בארצות הברית, אנגליה וצרפת. בנוסף לעוגיות עבאדי, החברה מייצרת מוצרים נוספים, כמו נשנושים בצורת בייגלה שטוח וקרקרים מדגנים מלאים. בשנת 2005 החלה לשווק אריזות "ביס" מוקטנות בטעמים שונים. בשנת 2012 החלה לשווק גרסה בריאה יותר לעוגיות, העשויה מקמח מלא ושאינה מכילה סוכר. לפי נתונים משנת 2007, מפעל החברה העסיק 50 עובדים והכנסותיו השנתיות עמדו על כ-75 מיליון שקלים. כמו כן, בניתוח שוק העוגיות המזרחיות המלוחות תפס 71% מנתח השוק. אתר האינטרנט הרשמי של מאפיית עבאדי מאפיית עבאדי, ברשת החברתית פייסבוק עבאדי, באתר דנסגייד (ארכיון 9 בספטמבר 2020) קיימים מקורות שונים באשר לשנת הקמת המאפייה. בכתבה זו באתר וואלה מצוינת שנת 1949, בעוד באתר החברה מצוינת שנת 1948. עם זאת, יש תמימות דעים בין המקורות לגבי העובדה כי המאפייה הוקמה על ידי יוסף יחד עם אשתו שמחה, ותאריך נישואיהם מצוין בכל המקורות כ-1949, למשל בכתבה זו בגלובס ובכתבה זו ב-nrg. עוז רוזנברג, חכמת הבייגלה: על חייו ומותו של מלך הכעכים יוסף עבאדי, באתר nrg‏, 4 במאי 2011 נורית קדוש, עבאדי משיקה סדרת עוגיות באריזות אישיות, באתר nrg‏, 21 בנובמבר 2005 רחל קדרס, מאפיית עבאדי: סדרת קרקרים מגרעינים וזרעים, באתר ynet, 6 בנובמבר 2012 שושנה חן, עוגיות עבאדי: האם הגרסה החדשה אכן בריאה יותר?, באתר ynet, 13 בספטמבר 2012 ספיר פרץ, ‏"הרווחנו גרוש, ביזבזנו חצי", באתר גלובס, 7 במרץ 2007
Janet (וידאו)

Janet (מעוצב: janet.) הוא אלבום הווידאו החמישי של הזמרת-יוצרת האמריקאית ג'נט ג'קסון. אלבום הווידאו יצא לאור ב-15 בנובמבר 1994 על ידי חברת התקליטים וירג'ין רקורדס. אלבום הווידאו נתמך על גבי אלבומה החמישי של ג'קסון, Janet. בארצות הברית קיבל אלבום הווידאו את מעמד הזהב על מכירות של למעלה מ-50,000 עותקים. אלבום זה היה אלבום הווידאו החמישי של ג'נט וגם האלבום הראשון שלה שהופץ על ידי חברת התקליטים וירג'ין רקורדס. אלבום הווידאו מכיל קליפים מתוך אלבום האולפן של ג'קסון בעל אותו השם וגרסאות נוספות לקליפים אלה בנוסף לקטעי מאחורי הקלעים וראיונות. בנוסף לכך, אלבום הווידאו הופץ בארצות הברית בלבד, שם הגיע למעמד זהב עם מכירות של 50 אלף עותקים. ב-4 בדצמבר 2001, הופץ אלבום הווידאו גם בבריטניה אך לא זכה לאותה ההצלחה לה זכה בארצות הברית. האלבום Janet באתר Discogs "Janet", במסד הנתונים הקולנועיים IMDb (באנגלית) Janet* - Janet., Discogs (באנגלית) Janet, נבדק ב-2019-11-16 Gold & Platinum, RIAA (באנגלית)
הסוכנות לעסקים קטנים של ארצות הברית

הסוכנות לעסקים קטנים של ארצות הברית (באנגלית: Small Business Administration, בקיצור SBA) היא רשות ממשלתית בתוך הממשלה הפדרלית של ארצות הברית, הפועלת למען תמיכה וסיוע ליזמות עסקית ועסקים קטנים ובינוניים בארצות הברית, שעל פי נתוני פורבס, נכון ל-2024 מהווים יות רמ-99% של כלל העסקים במדינה. תכלית הסוכנות היא לשמר ולחזק את כלכלת ארצות הברית תוך ייסוד עקסים קטנים ומתן סיוע להם, נוסף על זירוז התאוששות כלכלית לקהילות ברחבי המדינה. הסוכנות לעסקים קטנים נוסדה ב-30 ביולי 1953, כאשר נשיא ארצות הברית דווייט אייזנהאואר חתם על "חוק העסקים הקטנים". ל-SBA לפחות סניף אחד בכל אחת ממדינות ארצות הברית. מדיה וקבצים בנושא הסוכנות לעסקים קטנים של ארצות הברית בוויקישיתוף אתר האינטרנט הרשמי של הסוכנות לעסקים קטנים של ארצות הברית (באנגלית) הסוכנות לעסקים קטנים של ארצות הברית, ברשת החברתית אקס (טוויטר) הסוכנות לעסקים קטנים של ארצות הברית, ברשת החברתית אינסטגרם ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
בריקון הילארי

בריקון הילארי המכונה פירפוטנגה (שם מדעי: Brycon hilarii) הוא מין של דג גרם טרופי ממשפחת החריתיים, החי בטבע באמריקה הדרומית לאורך נהר האמזונאס והפרגוואי וכן בביצות הפנטנל של דרום ברזיל (בעיקר במאטו גרוסו דו סול) וגם בפרגוואי וצפון ארגנטינה. דג זה בעל בשר מזין והוא נידוג לאורך שפכי הנהרות הגדולים. דג זה יכול להגיע לאורך של 56 ס"מ ולמשקל של מעל 3.4 ק"ג. הזכרים גדולים מעט מהנקבות. בצבעו דג זה בעל גוני כסף עם סנפירים צהובים נוצצים וזנב מעט אדום כהה. לאורך הזנב ישנו פס כהה. הראש מעוגל והשיניים חזקות ודומות במראם לשיני האדם ומותאמים לאכילת פירות בעיקרם. הדגים חיים בטבע בקבוצות גדולות לאורך הנהרות הטרופיים, לרוב בעומק רדוד ולעיתים בקרבת עצים בעלי פירות. דגים אלה מסתמכים על שבטי קופים כמו קפוצ'ין או קוף סנאי הקוטפים פירות מהענפים שמעל המים. ברגע שנופלים פירות למים עטה עליהם להקת הדגים ברעבתנות, ומפיצה את זרעיהם לאורך הנהר. לדגים כושר קפיצה ייחודי המסייע להם להגיע לענפים נמוכים, עליהם יש פירות תלויים. בנוסף, הם ניזונים גם סרטנים, חלזונות מים ודגים קטנים. בשנים האחרונות צנחה אוכלוסיית הבריקון ההילארי באזורי מחייתו, בין השאר עקב ייבוש הביצות לחקלאות, כריתת יערות, זיהום מים ודיג. מדיה וקבצים בנושא בריקון הילארי בוויקישיתוף בריקון הילארי, באתר ITIS (באנגלית) בריקון הילארי, באתר NCBI (באנגלית) בריקון הילארי, באתר האנציקלופדיה של החיים (באנגלית) בריקון הילארי, באתר FishBase (באנגלית) בריקון הילארי, באתר GBIF (באנגלית)
סיטנה

סיטנה או לטאת מניפת-גרון (שם מדעי: Sitana) הוא סוג של לטאות ממשפחת החרדוניים השוכנים בתת-היבשת ההודית, בין השאר בנפאל, פקיסטן, הודו וסרי לנקה באזורים חמים ואף במדבריות. בני סוג זה קטנים יחסית לחרדונים, באורך 37–47 מ"מ בזכרים ו-36–52 מ"מ בנקבות. הם בעלי דו-צורתיות זוויגית ולזכרים ישנו צווארון-מפרש הבולט מתחת לכיס הגרון, בדומה לדרקון מצליף או למיני האנוליס. המפרש בעל גוון אדום-כחול ומעט שחור והוא משמש למטרות חיזור ומשיכת נקבות, אך גם להתרעת יריבים. אם הדבר לא עוזר החרדונים ייאבקו בלסתותיהם אחד עם השני, תוך זינוקים אקרובטיים עד שאחד יובס ויברח. הם יכולים לכנס את הצווארון אם טורפים מתקרבים אליהם. החרדונים הם שוכני קרקע בעיקרם אך יטפסו כדי לתצפת על הסביבה. מזונם העיקרי הוא חרקים ויצורי קרקע קטנים. Sitana attenboroughii - קרוי על שם החוקר דייוויד אטנבורו Sitana devakai Sitana fusca Sitana gokakensis Sitana kalesari Sitana laticeps Sitana marudhamneydhal Sitana ponticeriana Sitana schleichi Sitana sivalensis Sitana spinaecephalus Sitana thondalu Sitana visiri חלק מהמינים בסוג זה עברו לסוג אחר - חרדון סארדה (Sarada). מדיה וקבצים בנושא סיטנה בוויקישיתוף סיטנה, באתר ITIS (באנגלית) סיטנה, באתר NCBI (באנגלית) סיטנה, באתר Animal Diversity Web (באנגלית) סיטנה, באתר האנציקלופדיה של החיים (באנגלית) סיטנה, באתר GBIF (באנגלית)
יחסי גאורגיה–שווייץ

יחסי גאורגיה–שווייץ הם היחסים הדיפלומטיים הרשמיים שבין גאורגיה לבין הקונפדרציה השווייצרית. בין גאורגיה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין גאורגיה לבין הקונפדרציה השווייצרית הם יחסים דיפלומטיים מצוינים והם מתבטאים בשיתופי פעולה שונים ובחילופי מידע שונים. עבור שווייץ, היחסים בין שתי המדינות מתמקדים בשיתוף פעולה למען האצת ההתפתחות של גאורגיה. במהלך המאה התשע עשרה, הייתה קיימת בגאורגיה קהילה שווייצרית רחבה שחבריה היו פעילים בסחר חומרי גלם שונים (שמן, מנגן) ובתעשיית מוצרי החלב. שווייץ החזיקה קונסוליה בטביליסי, בירת גאורגיה, בין השנים 1883–1922. שווייץ הכירה בעצמאותה של גאורגיה מברית המועצות ב-23 בדצמבר 1991 וסיפקה סיוע הומניטרי לגאורגים שסבלו במהלך הסכסוכים המזוינים במדינה בתחילת שנות התשעים של המאה העשרים. שווייץ פתחה משרד ייצוגי של שיתוף פעולה בטביליסי בשנת 1996 ושגרירות ביוני 2001. היחסים בין גאורגיה לשווייץ החלו להתפתח בשנת 2008 כאשר שווייץ קיבלה עליה מנדט מרוסיה ומגאורגיה לייצג את האינטרסים של שתי המדינות אחת בפני השנייה, וכך הפכה ל"כוח מגן" רוסי בגאורגיה וגאורגי ברוסיה. שווייץ מייבאת מגאורגיה בעיקר מוצרי יסוד ומייצאת אליה בעיקר מוצרי פרמצבטיקה, מכונות ושעונים. הסכם סחר חופשי בין איגוד הסחר החופשי האירופי, בו חברה שווייץ לצד ליכטנשטיין, נורווגיה ואיסלנד, לבין גאורגיה, נחתם בשנת 2016. החלק הנוגע ביחסי גאורגיה–שווייץ נכנס לתוקפו בתאריך 1 במאי 2018. על פי הלשכה השווייצרית המרכזית לסטטיסטיקה, בסוף שנת 2018 התגוררו בגאורגיה שישים ותשעה אזרחים שווייצרים. שווייץ מיוצגת בגאורגיה בדרג השגרירות באמצעות שגרירות רשמית שהיא מחזיקה בטביליסי, בירת המדינה. גאורגיה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. מדיה וקבצים בנושא יחסי גאורגיה–שווייץ בוויקישיתוף Bilateral relations Switzerland-Georgia, אתר משרד החוץ של שווייץ EMBASSY OF SWITZERLAND IN TBILISI, GEORGIA EMBASSY OF GEORGIA IN BERN, SWITZERLAND
יחסי הפיליפינים–שווייץ

יחסי הפיליפינים–שווייץ הם היחסים הדיפלומטיים הרשמיים שבין רפובליקת הפיליפינים לבין הקונפדרציה השווייצרית. בין רפובליקת הפיליפינים לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין רפובליקת הפיליפינים לבין הקונפדרציה השווייצרית הם יחסים דיפלומטיים חמים וידידותיים. מאז אמצע המאה התשע עשרה לספירה החלו יחסי מסחר משמעותיים בין שווייץ לבין הפיליפינים, שהייתה אז קולוניה ספרדית. הקונסוליה השווייצרית הראשונה להיפתח ביבשת אסיה הייתה זו במנילה בשנת 1862. בשנת 1879, חברות ביטוח שווייצריות החלו לפעול בפיליפינים. במהלך השנים של מלחמת העולם השנייה, כ-15 חברות שווייצריות היו פעילות בפיליפינים, בעיקר במגזר הסחר הבינלאומי. שווייץ הכירה לראשונה בעצמאותה של רפובליקת הפיליפינים ב-4 ביולי 1946. היחסים הדיפלומטיים הרשמיים שבין שתי המדינות כוננו בשנת 1957. לאחר נפילתו של הנשיא פרדיננד מרקוס בשנת 1986, מועצת הברית הקפיאה את הנכסים אשר הוחזקו בשווייץ על ידי משפחת מרקוס. הנכסים הוחזרו לרשויות הפיליפיניות בשנת 2004 בהתאם לחוק. אף על פי שהיחסים הכלכליים בבין שתי המדינות נותרו צנועים, הפיליפינים מהווה שותפת מסחר חשובה עבור שווייץ באזור דרום מזרח אסיה. שווייץ מייצאת לפיליפינים בעיקר מוצרי פרמצבטיקה, מכונות ושעונים, ומייבאת מהפיליפינים אבני חן, מכונות ומוצרים חקלאיים. כ-50 חברות שווייצריות פעילות בפיליפינים והן מספקות 13,000 מקומות עבודה לאזרחי הפיליפינים. הפיליפינים ואיגוד הסחר החופשי האירופי, בו חברה שווייץ לצד נורווגיה, ליכטנשטיין ואיסלנד, חתמו על הסכם סחר חופשי ביניהן באפריל 2016. ועדה קבועה האחראית על היחסים הכלכליים בין שתי המדינות כוננה לראשונה ביוני 2013 על מנת לחזק את היחסים הכלכליים הקיימים בין שתי המדינות. הוועדה הקבועה קיימה את הפגישה הראשונה שלה ביולי 2014 במנילה ומתכנסת מדי שנתיים לצד עבודה שוטפת. על פי הלשכה השווייצרית המרכזית לסטטיסטיקה, בשנת 2016, שלושת אלפים שש מאות עשרים ושלושה אזרחים שווייצרים התגוררו בפיליפינים. שווייץ מיוצגת בפיליפינים בדרג השגרירות באמצעות שגרירות רשמית שהיא מחזיקה במנילה, בירת המדינה. הפיליפינים מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. הפיליפינים מיוצגת בשווייץ גם בדרג הקונסולרי באמצעות שתי קונסוליות שהיא מחזיקה בערים: ז'נבה, וציריך. מדיה וקבצים בנושא יחסי הפיליפינים–שווייץ בוויקישיתוף Bilateral relations Switzerland–Philippines, אתר משרד החוץ של שווייץ EMBASSY OF SWITZERLAND IN MANILA, PHILIPPINES EMBASSY OF THE PHILIPPINES IN BERN, SWITZERLAND CONSULATE GENERAL OF THE PHILIPPINES IN GENEVA, SWITZERLAND CONSULATE OF THE PHILIPPINES IN ZURICH, SWITZERLAND
מדינת א-שמאל

מדינת א-שמאל (בערבית: الشمال) היא עיר בקטר, בירת מחוז א-שמאל. העיר ממוקמת מעל 100 קילומטרים צפונה מדוחה, בירת קטר, היא תוחמה בשנת 1988 והיא גובלת בעיר א-רויס מצפון וממזרח. משמעות השם "מדינת א-שמאל" בשפה הערבית הוא מילולית, "עיר הצפון". במהלך רוב המאה ה-20 הכפרים אבו דחלוף וא-רויס היו הגדולים ביותר על החוף הצפוני של המדינה. בשנות ה-70 של המאה ה-20 המוקדמות, הממשלה הקטרית החלה לתכנן את התוכנית לכינון מדינת א-שמאל בין שני הכפרים הללו כדי שתשמש כמרכז אדמיניסטרטיבי לכל הצפון, כחלק מהמדיניות שלה לביזור רוב הסמכויות של דוחה הבירה. במהלך שנות השבעים, נבנתה מערכת כבישים על מנת לחבר בין שלושת הכפרים. כחלק מפרויקט דיור ציבורי, 50 בתים נבנו במדינת א-שמאל בשנת 1976. פיתוח רחב בעיר החל במהלך שנות ה-80 של המאה ה-20 ובשנות ה-90 של המאה ה-20. בקרבת בניין העירייה נמצא פארק מדינת א-שמאל. אחד מהפארקים הגדולים בקטר בשטח של 56,000 מ"ר. מספר אטרקציות בתוך הפארק כוללות מסעדה, בית קפה, שירותים ואזור משחק לילדים. בפארק קיימים מינים מיוחדים של צמחייה מדברית. מדינת א-שמאל ממוקמת במרחק של יותר ממאה קילומטרים צפונית מדוחה, 27 קילומטרים מא-זובארה, 24 קילומטרים מפוואירית, 76 קילומטרים מאל ח'ור ו-122 קילומטרים מאל וכרה. מרעה של עז הבית במדינת א-שמאל שקיעה בחוף מדינת א-שמאל צמח האקליפה בפארק א-שמאל Year Book, הספר השנתי של קטר, 1982-83
סנדרה קלניאטה

סנדרה קלניאטה (בלטבית: Sandra Kalniete; נולדה ב-22 בדצמבר 1952, מחוז טומסק, ברית המועצות) היא פוליטיקאית לטבית שבשנים 2002–2004 כיהנה כשר החוץ. סנדרה קלניאטה נולדה בכפר במחוז טומסק למשפחת מגורשים לסיביר על ידי שלטונות ברית המועצות. בשנת 1957 המשפחה קיבלה אישור לחזור ללטביה הסובייטית. לאחר סיום בית הספר היא למדה עיצוב באקדמיה לאמנויות בריגה. בשנות ה-80 של המאה ה-20 היא עסקה בעיצוב. בשנת 1988 סנדרה קלניאטה הצטרפה לאגרון שפעל להוצאת לטביה מברית המועצות. בשנת 1990 היא התחילה לעבוד במשרד החוץ הלטבי ובשנת 1990 נשלחה לשגרירות לטביה בבריטניה. בתקופה זו היא סיימה קורס ליחסים בינלאומיים באוניברסיטת לידס. בשנים 1993–1995 סנדרה קלניאטה הייתה שגרירת לטביה באומות המאוחדות ובאונסק"ו. בשנת 1995 היא סיימה השתלמות ביחסים בינלאומיים באוניבריטת ז'נבה. בשנים 1997–2002 היא הייתה שגרירה בצרפת. בשנת 2002 סנדרה קלניאטה חזרה ללטביה ומונתה לשר החוץ, תפקיד בו כיהנה עד לשנת 2004. בשנה זו היא מונתה לתפקיד ביצועי בקהילה האירופית (כיהנה בתפקיד אחראית על חקלאות ודייג במקביל עם פרנץ פישלר). בשנת 2006 סנדרה קלניאטה נבחרה לסאימה מטעם מפלגת "הזמנים החדשים". בשנת 2008 היא עזבה את המפלגה והקימה מפלגה חדשה "איגוד האזרחים". מטעם מפלגה זו היא נבחרה לפרלמנט האירופאי בשנת 2009. היא נבחרה מחדש בשנת 2014. בשנת 2011 החליטה ממשלת להציב אותו כמועמד מטעמה ליו"ר ארגון המזון והחקלאות של האו"ם. בשנת 2015 היא לא הורשתה להיכנס לרוסיה וגורשה בטענה למדיניות אנטי-רוסית. מדיה וקבצים בנושא סנדרה קלניאטה בוויקישיתוף אתר האינטרנט הרשמי של סנדרה קלניאטה (בלטבית) סנדרה קלניאטה, ברשת החברתית פייסבוק סנדרה קלניאטה, ברשת החברתית אקס (טוויטר) סנדרה קלניאטה באתר הנציבות האירופית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
המשרד הראשי לגזע והתיישבות

המשרד הראשי לגזע והתיישבות (בגרמנית: Rasse- und Siedlungshauptamt der SS, RuSHA) היה אחד המשרדים בתוך האס אס, ופעל בין השנים 1931–1945. אחת ממטרות המשרד הייתה לפקח על נישואי אנשי האס-אס לפי מדיניות הגזע הנאצית. עם פרסום "פקודת הנישואין" על ידי היינריך הימלר ב-31 בדצמבר 1931, הופקד על המשרד לחקור ולאשר את נישואי כל חברי האס-אס ולוודא שהם ובנות זוגן בעלי ייחוס ארי החל משנת 1800. המשרד הוקם בשנה 1931 על ידי רייכספיהרר אס אס היינריך הימלר וריכרד וולטר דרה, שלאחר מכן הועלה לדרגת אובר-גרופנפיהרר ומונה לראש המשרד. המשרד נוצר בתחילה במטרה לאשר את נישואי אנשי האס אס. כל איש אס אס שרצה להתחתן היה צריך להגיש בקשה לפחות 3 חודשים קודם החתונה על מנת לתת זמן למשרד לחקור את משפחה הכלה ולוודא שהיא טהורת דם. בשנת 1935 המשרד הועלה לדרגת משרד ראשי באס אס. תחת פיקודו של דרה הפיץ המשרד את האידאולוגיה הנאצית של "דם ואדמה", המתייחסים לעקרון טוהר הגזע הארי ולעקרון מרחב המחיה. בשנה זו החל המשרד במבצע לבנסבורן, תוכנית להשבחת הגזע הארי. בשנת 1935 פעלו תחת המשרד 7 אגפים: אגף הארגון והאדמיניסטרציה (Amt Organisation und Verwaltungsamt) אגף הגזע (Amt Rassenamt) אגף החינוך (Amt Schulungsamt) אגף משפחה ונישואין (Amt Sippen und Heiratsamt) אגף התיישבות (Amt Siedlungsamt) אגף רשומות ועיתונות (Amt für Archiv und Zeitungswesen) אגף מדיניות אוכלוסין (Amt für Bevölkerungspolitik) בשנת 1940 המשרד אורגן מחדש ל-4 אגפים עיקריים: אדמיניסטרציה, גזע, נישואין, התיישבות. עד שנת 1937 מעל ל-300 אנשי אס אס גורשו מהארגון עקב נישואים הנוגדים את מדיניות הגזע הארית (ראסנשאנדה-זיהום הגזע), אף על פי שניתנה הוראה לאחר מכן שהם יכולים להישאר בארגון אם הם כבר נישאו ויכולים לעמוד בקריטריונים גזעיים. בנובמבר 1940 החזיר הימלר את כל אנשי האס אס שסולקו עקב חוק הנישואין, בתנאי שיעמדו בדרישות הגזעיות של המפלגה הנאצית. במהלך הפלישה לברית המועצות בשנת 1941, המשרד עבד בשיתוף עם משרד רווחה ראשי לגרמנים אתניים (VoMi) באריזציה של השטחים הכבושים, פיקוח של רווחת המתיישבים הגרמנים, והטמעת גרמנים אתניים באזורי התיישבות מוגדרים על ידי האס אס, בעיקר באוקראינה הכבושה. הדבר כלל הוצאת משפחות מקומיות מאזורים אלו והושבת אלו הגרמניות. בנוסף המשרד היה אחראי על ייעוץ וניהול של כל שאלות הגזע ברחבי הרייך. בחינות גזעיות היו מוצגות על ידי ראשי המשרד בהקשרים שונים: מקרים של קיום יחסי מין בין עובדים מזרח אירופאים לגרמנים, ילדים שנולדו לעובדים מזרח אירופאים, סיווג אנשים ממוצא גרמני, בחירת עובדי כפייה ממדינות אויב כבושות, חטיפת ילדים המתאימים לגרמניזציה, העברת אוכלוסייה ורדיפה וחיסול יהודים. המשרד העסיק את יוזף מנגלה לזמן קצר, בין נובמבר 1940 לתחילה 1941, תחת האחריות ל"דאגה לבריאות גנטית" ו"בדיקות בריאות גנטיות". הוא היה אחד הרופאים האחראים על בחירת הקורבנות ששימשו כניסוי להמתה בתאי גזים במחנה אושוויץ. ערך מורחב – משפט RuSHA ביולי 1947 הואשמו 14 מפקידי המשרד במסגרת משפט RuSHA, השמיני מבין שנים עשר משפטי נירנברג. כולם הואשמו בפשעים נגד האנושות, פשעי מלחמה וחברות בארגון פשע (האס אס). כולם למעט אחד (שזוכה בשתי ההאשמות הכבדות) נמצאו אשמים ונשלחו למאסר בין 3–25 שנים. תוכנית-האב למזרח לבנסבורן Michael Burleigh (7 November 1991). The Racial State: Germany 1933–1945. Cambridge University Press. p. 84, 273 Schmuhl, Hans-Walter (2008). The Kaiser-Wilhelm-Institute for Anthropology, Human Heredity and Eugenics, 1927–1945: Crossing Boundaries. Springer. p. 364.
סבסטיאן סובה

סבסטיאן גבריאל סובה (באנגלית: Sebastian Gabriel Sauvé; נולד ב-19 באוגוסט 1987) הוא דוגמן אמריקאי. סובה נולד במישיגן לאם גרמנייה ואב אמריקאי, בגיל תשע עבר לבון עקב עבודתו של אביו, לאחר מכן עברה משפחתו לאסקס שם למד בפנימייה. ב-2010 טייל עם חברתו לפני לימודיו באוניברסיטה בשפילד, בהיותו בלוס אנג'לס הוא התגלה ונפגש עם נציגי סוכנות פורד מודלס, אך עקב הלימודים באוניברסיטה לא התאפשר לו לחתום על חוזה עם הסוכנות, אך עם זאת נשלחה המצלה עבורו לסוכנות דוגמנות בלונדון. צילומיו הראשונים היו למגזין הבריטי "Attitude", את חוויותיו הראשונות מול המצלמה הוא תיאר כך "לא היה לי מושג מה אני עושה! קפאתי, עמדתי על גג שאני לבוש רק בקילט". לאחר מכן הוא הופיע במגזינים נוספים כמו GQ ואסקווייר. הוא עבד עבור מספר מעצבי אופנה וביניהם ורסצ'ה וז'יבנשי. ב-2012 הופיע בתצוגת אופנה של כריסטיאן לקרואה בפריז. ב-2016 הוביל את קמפיין ההלבשה התחתונה של חברת "Replay", באותה שנה גם דגמן בשבוע האופנה של ניו יורק. הוא דורג כאחד מ-50 הדוגמנים המצליחים בעולם על ידי "Models.com" מדיה וקבצים בנושא סבסטיאן סובה בוויקישיתוף סבסטיאן סובה, ברשת החברתית פייסבוק סבסטיאן סובה, ברשת החברתית אקס (טוויטר) סבסטיאן סובה, ברשת החברתית אינסטגרם [1] [2] [3] http://www.boyfriend.co.il/search/label/fashion/ https://www.thefashionisto.com/replay-underwear-2016-spring-summer-campaign-sebastian-sauve/ https://www.wmagazine.com/gallery/new-york-fashion-week-mens-spring-2017-hot-male-models/all https://models.com/models/Sebastian-Sauve ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.